หุ้นไทยปิดเช้าบวก 9.46 จุด
หุ้นไทยปรับขึ้นตามภูมิภาค หลังคลายกังวลหน้าผาการคลัง บวกเช้าได้ 9.46 จุด ซื้อขาย 22,985 ล้านบาท
29 พ.ย. 2555

หุ้นไทยปรับขึ้นตามภูมิภาค หลังคลายกังวลหน้าผาการคลัง บวกเช้าได้ 9.46 จุด ซื้อขาย 22,985 ล้านบาท
ดัชนีหุ้นไทยปิดตลาดในช่วงครึ่งวันทำการเช้าของวันที่ 29 พ.ย. ที่ระดับ 1,309.40 จุดเพิ่มขึ้น 9.46 จุด มูลค่าการซื้อขาย 22,985.42 ล้านบาท 
สำหรับหุ้นที่มีมูลค่าซื้อขายมากสุด 5 อันดับแรกคือ 
1.CPALL     ปิด  39.50 บาท   ลดลง 1.25 บาท    มูลค่าซื้อขาย 1,466.19 ล้านบาท
2.PTTEP    ปิด 153.50 บาท   ลดลง1 บาท        มูลค่าซื้อขาย 908.47 ล้านบาท
3.PTTGC    ปิด 64.50 บาท   เพิ่มขึ้น 1.50 บาท   มูลค่าซื้อขาย 885.15 ล้านบาท 
4.ADVANC  ปิด 212 บาท      เพิ่มขึ้น 5 บาท       มูลค่าซื้อขาย 740.21 ล้านบาท
5.BTS        ปิด  6.40 บาท    เพิ่มขึ้น 0.15 บาท   มูลค่าซื้อขาย563.69 ล้านบาท 
นายกวี ชูกิจเกษม ผู้ช่วยกรรมการผู้จัดการ  บล.กสิกรไทย กล่าวว่า ดัชนีหุ้นไทยปรับตัวเพิ่มขึ้นตามทิศทางตลาดหุ้นต่างประเทศที่เช้านี้ส่วนใหญ่ปรับตัวเพิ่มขึ้น หลังจากตลาดคลายความกังวลเรื่องปัญหาหน้าผาการคลังของสหรัฐอเมริกา ที่ภายหลังฝั่งรีพับริกันแสดงความเห็นถึงความเป็นไปได้ที่จะมีการประนีประนอม  ขณะที่คณะกรรมาธิการยุโรปอนุมัติแผนปรับโครงสร้างธนาคารสเปน 4 แห่ง ซึ่งถือว่าเป็นปัจจัยสนับสนุนให้ตลาดหุ้นไทยปรับตัวเพิ่มขึ้นและมีโอกาสลุ้นที่ดัชนีจะกลับไปทะลุแนวต้านที่ 1,314 จุด และยังมีโอกาสที่ดัชนีหุ้นไทยไปจนถึงต้นปีหน้าได้ อย่างไรก็ตามในส่วนของคณะกรรมการนโยบายการเงิน(กนง.)ที่คงดอกเบี้ยที่2.75%ซึ่งถือว่าเป็นไปตามที่ตลาดคาดและตลาดไม่ได้ตอบสนองอะไรมากนักในประเด็นนี้